
Ministru kabineta rīkojums Nr. 477
Rīgā 2025. gada 12. augustā (prot. Nr. 31 61. §)
Par valsts kustamās mantas nodošanu bez atlīdzības Ukrainai
· 1. Saskaņā ar Publiskas personas mantas atsavināšanas likuma 43.1 panta pirmo daļu atļaut Iekšlietu ministrijai (Valsts policijai) nodot Ukrainai (Ukrainas Nacionālajai policijai, Ukrainas Aizsardzības ministrijai un Ukrainas Nacionālās gvardes uzdevumu vienībai) bez atlīdzības šādu valsts kustamo mantu (kopējā bilances vērtība 3689,61 euro):
· 1.1. vienu transportlīdzekli RENAULT TRAFIC ar aprīkojumu;
· 1.2. vienu transportlīdzekli SUBARU FORESTER ar aprīkojumu;
· 1.3. piecus transportlīdzekļus ŠKODA FABIA ar aprīkojumu;
· 1.4. vienu transportlīdzekli ŠKODA YETI ar aprīkojumu;
· 1.5. piecus transportlīdzekļus ŠKODA OCTAVIA ar aprīkojumu;
· 1.6. divus transportlīdzekļus ŠKODA SUPERB ar aprīkojumu;
· 1.7. vienu transportlīdzekli VW CARAVELLE bez aprīkojuma;
· 1.8. vienu transportlīdzekli RENAULT MASTER ar aprīkojumu;
· 1.9. vienu transportlīdzekli TOYOTA LAND CRUISER ar aprīkojumu;
· 1.10. divus transportlīdzekļus VW TOUAREG ar aprīkojumu;
· 1.11. vienu transportlīdzekli VW JETTA ar aprīkojumu;
· 1.12. vienu transportlīdzekli VW GOLF ar aprīkojumu;
· 1.13. vienu transportlīdzekli VW TRANSPORTER ar aprīkojumu;
· 1.14. vienu transportlīdzekli (piekabi) HARBECK BT 3500 ar aprīkojumu;
· 1.15. divus transportlīdzekļus (kuterus) GALEON GALIA 720 ar aprīkojumu;
· 1.16. degvielu (iepildītu transportlīdzekļos).
· 2. Valsts policijai nodrošināt valsts kustamās mantas nodošanu Ukrainas Nacionālajai policijai, Ukrainas Aizsardzības ministrijai un Ukrainas Nacionālās gvardes uzdevumu vienībai.
· 3. Valsts policijai atbilstoši Ministru kabineta 2006. gada 25. jūlija noteikumu Nr. 618 "Kārtība, kādā valsts kustamo mantu nodod bez atlīdzības ārvalstu valdību un starpvalstu organizāciju īpašumā" 4. punktam noformēt nodošanas un pieņemšanas aktu par šā rīkojuma 1. punktā minētās valsts kustamās mantas nodošanu bez atlīdzības, neslēdzot rakstveida līgumu, un nodrošināt tā parakstīšanu. Valsts policijas atbildīgajai amatpersonai parakstīt nodošanas un pieņemšanas aktu. Valsts policijas priekšniekam apstiprināt parakstīto nodošanas un pieņemšanas aktu.

